Diari Oficial de la Generalitat Valenciana


Sumari del DOGV 1684, del 16-12-1991 (1991/823459)

ORDRE de 2 de desembre de 1991, de la Conselleria de Sanitat i Consum, per la qual s'aproven diverses delegacions d'atribucions en matèria de personal en favor de distints òrgans de l'esmentada Conselleria i del Servei Valencià de Salut.
---------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/12/02/(3)/dof/vci/html**

### Dades del document

Número de DOGV
:   1684

Data del DOGV
:   16-12-1991

Secció del DOGV
:   DISPOSICIONS GENERALS

Número del document
:   1991/823459


Data del document
:   02-12-1991

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 2 de desembre de 1991, de la Conselleria de Sanitat i Consum, per la qual aprova diverses delegacions d'atribucions en matèria de personal en favor de distints òrgans de l'esmentada Conselleria i del Servei Valencià de Salut.  
L'entrada en vigor del Decret 187/91, de 15 d'octubre, del Consell de la Generalitat Valenciana, pel qual aprova el reglament orgànic i funcional de la Conselleria de Sanitat i Consum, ha suposat la inclusió en l?estructura de l?esmentada conselleria de l?Area de Recursos Humans, integrada per diferents unitats procedents de la Secretaria General i del Servei Valencià de Salut, cosa que ha produint diversos canvis en l'assignació de funcions als corresponents serveis centrals, tant de l?esmentat organisme autònom com del mateix departament.  
Això, unit a l'experiència acumulada des de la promulgació de la fins ara vigent Ordre de 22 de març de 1990, per la qual s'efectuaren diverses delegacions d'atribucions, obliga a aprovar o a establir les noves delegacions que en aquesta norma es contenen.  
Per tot això, a l?empara del que disposa l'article 68 de la Llei 5/83, de 30 de desembre, de Govern Valencià, i en l'apartat 11) de l'article quart del Decret 187/91, de 15 d'octubre, del Consell de la Generalitat Valenciana, delegue o autoritze les delegacions contingudes en aquesta ordre i, en conseqüència,  
ORDENE:  
Article primer  
Per delegació del Conseller o del Secretari General de la Conselleria de Sanitat i Consum, el Director del Servei Valencià de Salut, respecte de tot el personal que presta els seus serveis en l?organisme, exercirà les competències relacionades en els apartats següents:  
a) Formular a la Secretaria General de la Conselleria de Sanitat i Consum propostes de modificació de les plantilles de llocs de treball de personal sanitari, així com emetre informe previ sobre les que siguen tramitades per aquella.  
b) La convocatòria, previ informe de la secretaria general de la conselleria, i resolució de les proves selectives per a l'accés del personal sanitari que es desplegaran de forma centralitzada.  
c) El nomenament de personal sanitari fix.  
d) La formalització dels contractes de treball indefinits de personal sanitari.  
e) La convocatòria, previ informe de la secretaria general de la conselleria, i resolució dels concursos per a la provisió de llocs de treball del personal sanitari que es despleguen de forma centralitzada, així com els nomenaments provisionals, sempre que siguen d'inajornable necessitat i no siga possible la substitució reglamentària per part de l?inferior immediat. Queden exceptuats d'aquesta delegació els nomenaments provisionals dels gerents i personal directiu de les àrees de salut i institucions sanitàries  
f) La concessió al personal sanitari d'ajudes per a la participació en cursos i seminaris, l?elaboració de ponències, la realització de publicacions i d'altres activitats científiques, així com les destinades a préstecs d'interés social per a l'adquisició d'habitatges.  
g) Acordar les comissions de servei i autoritzar les que sol·liciten altres organismes, quan afecten personal sanitari.  
h) La incoació, instrucció i tramitació d'expedients disciplinaris al personal sanitari i la imposició de sancions per faltes greus i molt greus, com també, si escau, acordar l?establiment de qualssevol mesures cautelars sobre l?inculpat.  
i) La concessió de permisos i llicències de durada superior a tres mesos.  
Article segon  
Per delegació del Secretari General de la Conselleria o del Director del Servei Valencià de Salut, el secretari general de l?organisme, respecte al personal destinat en els seus serveis centrals, exercirà les següents funcions:  
a) La concessió de permisos i llicències que la legislació autonòmica atribueix als sots-secretaris o secretaris generals.  
b) La imposició de sancions per falta lleu i la proposta d'instrucció d'expedients disciplinaris per la presumpta comissió d'una falta greu o molt greu.  
c) L'extensió de les diligències de preses de possessió, incorporació o cessament.  
d) El control horari i de l'assistència.  
Article tercer  
Per delegació del Conseller, del Secretari General de la Conselleria de Sanitat i Consum o del director de l?organisme, el Director per a la Gestió de Personal del Servei Valencià de Salut, exercirà, respecte de tot el personal sanitari que preste serveis en l?organisme, les següents funcions:  
a) L'acceptació de les renúncies als nomenaments de personal sanitari de caràcter fix, així com la resolució de les sol·licituds de pròrroga de les preses de possessió.  
b) Els reingressos al servei actiu quan no es dispose de reserva de plaça ni hagen de concedir-se a través de procediments reglats que atribuesquen la seua resolució a altres òrgans.  
c) La declaració amb respecte al personal sanitari de les situacions administratives d'excedència especial en actiu i de situació especial en actiu, tret de les que corresponguen per vinculació temporal a altre lloc de treball bàsic per millora de treball. I la declaració d'excedència forçosa o especial i de servei especials del personal sanitari per exercici d'un càrrec públic.  
d) L'extensió de les diligències de presa de possessió i de cessament de tot el personal que aquesta norma no delegue expressament en altres organismes.  
e) La resolució de tots els recursos d'alçada interposats contra actes de tràmit dels tribunals que hagen d'intervenir en les convocatòries de selecció de personal o provisió de llocs de treball.  
Article quart  
Per delegació del Conseller, del Secretari General de la Conselleria de Sanitat i Consum o del director de l?organisme, els directors territorials ' de la conselleria i, si escau els gerents de les àrees de salut, exerciran les competències relacionades en els apartats següents:  
Un. Respecte de tot el personal sanitari destinat en les seues respectives demarcacions, les convocatòries de provisió o d'accés de caràcter periòdic que els siguen atribuïdes per la normativa vigent, com també aquelles que es despleguen de forma descentralitzada.  
Dos. Respecte del personal de quota i dels funcionaris de l'estat al servei de la sanitat local, metges, practicants i llevadores, mentre no s'integren en equips únics d'assistència especialitzada o equips d'atenció primària:  
a) El nomenament o contractació temporal del personal necessari per exercir vacant de plantilla, substituir una persona amb dret a reserva de lloc de treball o atendre circumstàncies excepcionals, com també la facultat d'acordar acumulacions amb caràcter transitori al titular d'altre lloc de treball, i l?extensió de diligències de presa de possessió i de cessament.  
b) La concessió de prestacions d'acció social excepte les ajudes d'estudis, bestretes extraordinàries i préstecs d'interés social per a l'adquisició d'habitatges.  
c) El reconeixement de triennis i antiguitat a efectes retributius.  
d) El reconeixement dels serveis previs prestats en institucions sanitàries de la Seguretat Social i del nou còmput i valoració de triennis conseqüència del reconeixement.  
e) La declaració de les situacions administratives, d'excedència voluntària, tret de la que responga a l'exercici de dos llocs de treball incompatibles en el sector públic, d'excedència per a l'atenció als fills, d'excedència forçosa i serveis especials per servei militar i malaltia, i de jubilació.  
I la declaració de la situació especial en actiu del personal sanitari no facultatiu que corresponga per vinculació temporal a altre lloc de treball bàsic per millora de treball.  
Tres. Respecte al personal que ocupe un lloc catalogat en les direccions territorials de la conselleria i el destinat a les gerències de les àrees de salut, exerciran les següents funcions:  
a) La concessió dels permisos i llicències que la legislació autonòmica atribueix als sots-secretaris o secretaris generals.  
b) La imposició de sancions per falta lleu i la proposta d'instrucció d'expedients disciplinaris per la presumpta comissió d'una falta greu o molt greu.  
c) L'extensió de les diligències de presa de possessió, d'incorporació o de cessament.  
d) El control horari i de l'assistència.  
Article cinquè  
Els gerents o directors dels institucions sanitàries exerciran les competències relacionades amb els apartats següents:  
Un. Respecte de tot el personal sanitari de la seua respectiva, demarcació:  
a) El control horari i de l'assistència.  
b) La concessió de permisos i llicències reglamentaris al personal sanitari tret d'aquells de durada superior a tres mesos.  
c) La imposició de sancions per falta lleu i la proposta d'instrucció d'expedients disciplinaris per falta greu o molt greu.  
Dos. Respecte del personal sanitari de la seua respectiva demarcació, tret del personal de quota i dels funcionaris tècnics de l?estat al servei de la sanitat local, metges, practicants i llevadores, mentre no s'integren en equips únics d'assistència especialitzada o equips d'atenció primària:  
a) La declaració de les situacions administratives d'excedència voluntària, llevat de la que responga a l?exercici de dos llocs de treball incompatibles en el sector públic, d'excedència per a l'atenció de fills, d'excedència forçosa i de serveis especials per servei militar i de malaltia, i de jubilació.  
I la declaració al personal estatutari no sanitari i sanitari no facultatiu de la situació especial en actiu que corresponga per vinculació temporal a altre lloc de treball bàsic per millora de treball.  
b) El nomenament o la contractació temporal del personal necessari per ocupar les substitucions i les vacants existents en les plantilles de la institució.  
c) El reconeixement de triennis i d'antiguitat a efectes retributius.  
d) El reconeixement dels serveis previs prestats en institucions sanitàries de la Seguretat Social i del nou còmput i valoració de triennis conseqüència del reconeixement.  
e) L'extensió de les diligències de presa de possessió, d'incorporació o de cessament.  
f) La concessió de prestacions d'acció social tret de les ajudes d'estudis, bestretes extraordinàries i préstecs d'interés social per a l'adquisició d'habitatges.  
g) El reconeixement del dret a la percepció de les quanties que, com a millora de prestacions de seguretat social, repleguen els articles 36, en relació amb el 45, ambdós de l?Estatut de Personal no Sanitari.  
DISPOSICIONS ADDICIONALS  
Primera  
Un. En les resolucions i actes que s'adopten en virtut del que preveu aquesta ordre es farà constar expressament que es dicten fent ús dels facultats delegades, i aquests actes posaran fi a la via administrativa en els mateixos casos i termes que correspondrien a l'actuació de l?òrgan delegant, el qual serà el competent per resoldre els recursos de reposició i les reclamacions prèvies a la via jurisdiccional laboral formulades contra els actes dictats en virtut de les delegacions contingudes en aquesta ordre.  
Dos. Això no obstant, les reclamacions prèvies a la via jurisdiccional laboral i els recursos de reposició previs al contenciós administratiu que s'interposen contra actes i resolucions dictades en execució de competències delegades relacionades amb el règim retributiu del personal que preste els seus serveis en el Servei Valencià de Salut seran resoltes pels directors territorials de la província respectiva; tret que es tracte de reclamacions l?objecte de les quals siga la mera correcció 'd'errades materials o aritmètiques o per queixes en els processos materials de tramitació de les nòmines que seran resolts pels òrgans responsables de la gestió de les esmentades nòmines.  
Segona  
Les delegacions d'atribucions aprovades amb aquesta ordre s'entenen sense perjudici de les facultats de l?òrgan delegant per avocar el coneixement i la resolució de tots els afers que estime oportuns, i podrà, així mateix, revocar la delegació en qualsevol moment, d?acord amb el que estableix l'article 68.5 de la Llei de Govern Valencià.  
Tercera  
En cas de vacant, absència o malaltia dels titulars dels òrgans en què s'efectuen les delegacions, les facultats que s'hi comprenen seran exercides pels òrgans a què en les dites circumstàncies corresponga la substitució reglamentària i, si no n'hi havia, pels caps de l'àrea territorial del Servei Valencià de Salut o els secretaris de les àrees de salut i els directors de gestió i serveis generals o administradors d'institucions sanitàries amb respecte als directors territorials de la Conselleria o gerents d'àrees i els gerents d'institucions sanitàries, respectivament.  
Quarta  
Els gerents o directors d'institucions sanitàries tenen la competència per a l'assignació de llocs de treball bàsics de cada categoria, per a tot el personal amb destinació als seus respectius centres.  
Cinquena  
Per delegació del Conseller de Sanitat i Consum, els membres dels tribunals, juntes avaluadores, comissions de valoració i els altres òrgans col·legiats constituïts per a la selecció de personal o per a la provisió de llocs de treball, entre els quals hi haurà si més no un representant, de la Conselleria de Sanitat i Consum, seran designats pel Secretari General de la Conselleria de Sanitat i Consum, a proposta del Director del Servei Valencià de Salut.  
Sisena  
Les delegacions aprovades per aquesta ordre en favor dels directors o gerents d'institucions sanitàries seran exercides pel Director del Centre de Transfusió respecte a tot el personal que preste els seus serveis en l?esmentat centre.  
DISPOSICIO DEROGATORIA  
Queden derogades totes les normes d'igual o inferior rang que s'oposen a aquesta i, en particular, l?Ordre de la Conselleria de Sanitat i Consum de 22 de març de 1990, (DOGV de 06.04.90) i la Resolució de la Secretaria General de 2 de maig de 1990 (DOGV núm. 1.547, de 21.05.90).  
València, 2 de desembre de 1991.  
El Conseller de Sanitat i Consum,   
JOAQUIN COLOMER SALA


Còpia Permalink ELI